98/64/EY: Komission päätös, tehty 9 päivänä joulukuuta 1997, yhteisön osallistumisesta suu- ja sorkkataudin torjuntaohjelman kehittämisen rahoitukseen Turkissa



Virallinen lehti nro L 016 , 21/01/1998 s. 0045 - 0047



KOMISSION PÄÄTÖS, tehty 9 päivänä joulukuuta 1997, yhteisön osallistumisesta suu- ja sorkkataudin torjuntaohjelman kehittämisen rahoitukseen Turkissa (98/64/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 12 ja 13 artiklan, sekä katsoo, että Turkin Traakian alueella ilmenneistä suu- ja sorkkatautipesäkkeistä on ilmoitettu vuosina 1995 ja 1996, suu- ja sorkkatautia esiintyy endeemisesti Anatoliassa, suu- ja sorkkataudin esiintyminen Turkissa on vakava uhka yhteisön karjalle, vuoden 1996 syyskuussa Turkkiin tehtiin tarkastusmatka, jota tukivat yhteisesti Euroopan komissio suu- ja sorkkataudin torjumiseksi (FAO) sekä Euroopan unioni, tarkastusmatkasta tehdyn kertomuksen perusteella vaikuttaa siltä, että etusijalle olisi asetettava eläinten siirtojen valvominen sekä eläinten kuljetusvälineiden puhdistamisen ja desinfioinnin kehittäminen, kertomuksessa etusijalle asetetaan myös pakolliset laajamittaiset suu- ja sorkkataudin vastaiset rokotukset Turkin Traakiassa sekä korvamerkkeihin perustuvan tunnistusjärjestelmän käyttöönotto, Turkki on sitoutunut rokottamaan Traakian alueella Turkissa pidetyt taudille alttiit eläimet; rokotusohjelmaan liittyy serologinen valvontaohjelma, toimintojen panemiseksi täytäntöön on hyväksytty työsuunnitelma, valvontatarkoituksia varten olisi sovellettava yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (3), sellaisena kuin se on viimeksi muutettuna asetuksella (EY) N:o 1287/95 (4), 8 ja 9 artiklaa, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Liitteessä mainitut toimet toteutetaan suu- ja sorkkataudin torjuntaohjelman kehittämiseksi Turkissa. 2. Yhteisö osallistuu enintään 230 000 ecun suuruisella rahoitusosuudella 1 kohdassa tarkoitettujen toimien toteuttamiseen. 3. Edellä 2 kohdassa tarkoitettu rahoitusosuus osoitetaan Turkin virallisille eläinlääkintäviranomaisille. 2 artikla Yhteisön rahoitusosuus maksetaan seuraavasti: - 30 prosenttia ennakkona Turkin pyynnöstä, - jäljelle jäävä osuus teknisten ja rahoituksellisten todisteasiakirjojen esittämisen ja hyväksymisen jälkeen. Asiakirjat on esitettävä Euroopan komissiolle viimeistään 14 kuukauden kuluttua tämän päätöksen hyväksymisestä. 3 artikla 1. Edellä 1 artiklan 1 kohdassa mainittujen toimenpiteiden lisäksi on päästy sopimukseen Turkissa valmistetun suu- ja sorkkatautirokotteen testauksesta. Euroopan komissio järjestää testausmenettelyn yhdessä Turkin viranomaisten kanssa. 2. Turkki nimittää koordinaattorin seuraamaan ohjelman edistymistä. 3. Turkki toimittaa komissiolle kertomuksen teknisestä edistymisestä joka kolmas kuukausi. 4 artikla Asetuksen (ETY) N:o 729/70 8 ja 9 artiklaa sovelletaan soveltuvin osin. 5 artikla Tämä päätös on osoitettu kaikille jäsenvaltioille. Tehty Brysselissä 9 päivänä joulukuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. (3) EYVL L 94, 28.4.1970, s. 13. (4) EYVL L 125, 8.6.1995, s. 1. LIITE EY:N TUKI TURKILLE SUU- JA SORKKATAUDIN TORJUNTAOHJELMAN KEHITTÄMISEKSI >TAULUKON PAIKKA>